ভারতের জাতীয় রাজনীতিতে এই মুহূর্তে কংগ্রেসি হাওয়া। রাজস্থান, মধ্যপ্রদেশ ও ছত্তীশগড়ে বিজেপি-কে হারিয়ে ত্রিরঙ্গা হাসছে। দিকে দিকে বিজয় মিছিল। আর এই মিছিলের একটি ভিডিও ঘিরেই শুরু হয়েছে গণ্ডগোল। 
রাজস্থানে কংগ্রেসের বিজয় মিছিলের একটি ভিডিও এই মুহূর্তে সোশ্যাল মিডিয়ায় বিপুল হারে ছড়াচ্ছে। তাতে দেখা যাচ্ছে, কংগ্রেসের এই বিজয় মিছিলে দলের ত্রিবর্ণ পতাকার পাশাপাশি একদল লোক একটি সবুজ পতাকা নিয়েও হাঁটছে। সোশ্যাল মিডিয়ায় এই ভিডিও শেয়ারের সময়ে কেউ জানিয়েছিল এটা নাকি পাকিস্তানের জাতীয় পতাকা। তার পর থেকেই ভাইরাল হতে শুরু করে পোস্ট-সহ ভিডিওটি।

এই বিষয়ে অন্যান্য খবর

মোদী দুর্নীতিগ্রস্ত, তিন রাজ্যে জয় পেয়ে মোদীকে একহাত নিলেন রাহুল


হিন্দু সেন্টিমন্টে সুড়সুড়ি দিয়ে অনেকেই কংগ্রেসকে ‘পাকিস্তানের দালাল’ পর্যন্ত বলছেন। কিন্তু এই পোস্টের সত্যতা যাচাই করে দেখছেন না প্রায় কেউই। এক সর্বভারতীয় সংবাদমাধ্যমের প্রতিবেদনে প্রকাশ, এই পোস্টটি সর্ব অর্থেই মিথ্যা। রাজস্থান পুলিশের পক্ষ থেকে টুইট করে এই ধরনের পোস্টকে গুরুত্ব না দিতে অনুরোধ করা হয়েছে। 
রইল রাজস্থান পুলিশের টুইট

Alert 🚫🔊

This video 📽️ circulating on #socialmedia claims that there is a Pakistan flag being waved in a victory procession of @INCIndia.

This is false and we request people not to get trapped by this ❌. We are trying to trace the mischief-maker.#FakeNews @SMHoaxSlayer pic.twitter.com/WDnABuJx2M
— Rajasthan Police (@PoliceRajasthan) December 12, 2018

জানা গিয়েছে, বিজয় মিছিলে দৃশ্যমান এই সবুজ পতাকাটি আদৌ পাকিস্তানের জাতীয় পতাকা নয়। এটি কোনও একটি বিশেষ রাজপুত গোষ্ঠীর নিজস্ব ব্যানার। বিরোধী পক্ষের হাতে পড়ে দশচক্রে ভগবান ভূতে রূপান্তরিত। এ থেকে সাম্প্রদায়িক সম্প্রীতিও বিনষ্ট হতে পারে। 
গুজব ছড়াতে ও তাতে কান দিতে কঠোর ভাবে নিষেধ করেছে রাজস্থান পুলিশ।